OpenLLM-France/wikimedia huggingface dataset:
# Corntwn

Corntwn (en anglès Corntown) és una petita vil·la situada al county borough de Bro Morgannwg, Gal·les. Es troba al costat de la carretera B4524, just als afores de Bridgend, a 21,6 milles a l'oest de Cardiff. Aquest poblet ha crescut al voltant de la Granja Corntown Farm.
Hi ha una capella de fusta al seu costat occidental. El Golden Mile Inn es troba també al costat de la B4524, al nord-est de la vil·la.

## Història

Elements neolítics, especialment pedrenyals, micròlits i puntes de fletxa, han estat trobats al llarg de l'àrea que ocupa actualment la vil·la, indicant un assentament molt antic al costat de Stony Lane.
Al voltant del 1610 Edward Lewis of Van va aconseguir la propietat de Corntwn. The Wescombe family are associated with Corntown and Ewenny. Al llarg dels segles el poble ha anat creixent fins a tocar la vil·la d'Ewenni, fins a tal punt que actualment no es pot diferenciar visualment la separació entre els dos pobles. Els seus habitants consideren que la separació es produeix entre l'antiga pica baptismal i la Porta fortificada. El llistat de Grade II situa el Corntown Court com un edifici històric de la vil·la.
El 4 de juliol del 1845 Edward Morse va ser ordenat a Corntown.

## Referències

* ↑ Google Maps. Maps [mapa].
* ↑ Williams, Glanmor. Early Glamorgan: pre-history and early history. Printed and published for the Committee by W. Lewis (printers) limited, 1984, p. 253. ISBN 978-0-904730-04-3 [Consulta: 19 abril 2012].
* ↑ Skinner, John. Archaeologia cambrensis. Cambrian Archaeological Association, W. Pickering, 1861, p. 20 [Consulta: 19 abril 2012].
* ↑ College of Arms (Great Britain). Visitation of England and Wales. Priv. printed, 1906, p. 180 [Consulta: 19 abril 2012].
* ↑ The Medical register. General Medical Council., 2002 [Consulta: 19 abril 2012].
* ↑ The Baptist Magazine, 1845, p. 366 [Consulta: 19 abril 2012].
# DOS'46

El Door Oefening Sterk 1946, més conegut com a DOS'46, és un club de corfbol de Nijeveen (Països Baixos) fundat el 22 de maig de 1946. Disputa els seus partits com a local a l'aire lliure al complex Sportpark Tussenboerslanden, i en pista coberta al Sporthal De Eendracht.

## Palmarès

* 4 Copes d'Europa: 1 a l'aire lliure (1982) i 3 en pista coberta: (2007, 2008 i 2010)
* 2 Campionats dels Països Baixos a l'aire lliure: (1982 i 2007)
* 4 Campionats dels Països Baixos en pista coberta: (1982, 2006, 2007 i 2009)

## Referències

* ↑ http://www.encyclopediedrenthe.nl/DOS%2746
* ↑ «DOS'46 wint Europa Cup (neerlandès)». De Telegraaf, 23-01-2010.
* ↑ «Korfballers DOS'46 veroveren Europa Cup (neerlandès)». Algemeen Dagblad, 23-01-2010.
* ↑ Revista de la Federació Internacional de Korfbal Num. 109 (Juny 2007)
* ↑ «DOS'46 herovert zaalkorfbaltitel (neerlandès)». De Telegraaf, 18-04-2009.

## Enllaços externs

* Lloc web oficial
# Henri d'Ursel

Henri d'Ursel (1900-1974) fou un Cineasta i escriptor de nacionalitat belga. D'Ursel va fundar el Prix de l'Image, un premi per a autors que va constituir un precedent per als festivals de cinema experimental. Més tard va fundar el Séminaire des Arts, a Brussel·les, i va presidir el Belgian Film Archive durant 25 anys. La seva obra cinematogràfica inclou un únic film, La perle (1929). Va col·laborar com a assistent de Dreyer a La passion de Jeanne d'Arc, i apareix al film de Man Ray Les mystères du Chateau de Dé. També va col·laborar en la producció d'alguns films de Charles Dekeukeleire i Henri Storck.

## Referències

* ↑ «Henri d'Ursel». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# IEEE 1058

IEEE 1058 (Software Project Management, gestió de projectes de programari) és una normativa del IEEE que recomana la planificació, implementació, monitoreig i control de projectes de programari, independent del tipus o mida.

## Procés del desenvolupament de programari

Es poden esmentar diferents processos :
* Procés de gestió de requeriments : és el procés d'identificar, deduir, documentar, analitzar, traçar i validar les especificacions.
* Procés de comunicació interpersonal i gestió/resolució de conflictes : a través d'un equip de treball on és molt imporatnt la comunicació honesta i freqüent per a identificar problemes mitjançant crítica positiva i constructiva.
* Procés de gestió de riscos : és la fase d'identificació de perills diversos i quantificar la seva probabilitat. També establir estratègies de mitigació dels diferents riscos.
* Procés de gestió de canvis : és la fase d'identificació, documentació, anàlisi, assignació de prioritats i validació de modificacions al programari.

## Referències

* ↑ «IEEE Standard for Software Project Management Plans». IEEE Std 1058-1998, 01-12-1998, pàg. 1–28. DOI: 10.1109/IEEESTD.1998.88822.
* ↑ «[https://cours.etsmtl.ca/log792/private/restreint/IEEE_1058_Project_Management_Plan.pdf IEEE Standard for Software Project Management Plans]» (en anglès). https://cours.etsmtl.ca.+[Consulta: 17 octubre 2017].
* ↑ «Applying IEEE Standard 1058 for Software Project Management Plans and IEEE Standard 1540 for Software Risk Management» (en anglès). http://www.riceconsulting.com. Arxivat de l'original el 2017-10-18. [Consulta: 17 octubre 2017].

## Vegeu també

* IEEE 730: recomanacions de qualitat del programari.
* IEEE 829: recomanacions de documentació del programari.
* IEEE 830: recomanacions d'especificacions del programari.
* IEEE 828: recomanacions de configuració del programari.
* IEEE 1012: recomanacions de verificació i validació del programari.
* IEEE 1016: recomanacions de descripció de disseny del programari.
# Front Unit de Moçambic

El Front Unit de Moçambic (portuguès: Frente Unida de Moçambique o FUMO) fou un partit polític de Moçambic dirigit per Domingos Arouca. Aquest va fundar el partit a Portugal el 1976 en oposar-se al Frelimo per considerar-lo comunista. El partit va desaparèixer entre 1980 i 1992, però llavors va ressorgir proclamant-se socialdemòcrata. Pedro Loforte fou el dirigent, ja que Arouca vivia a Portugal. Fou legalitzat el 14 de gener de 1993 i va presentar Arouca com a candidat presidencial a les eleccions generals de Moçambic de 1994. A les eleccions generals de Moçambic de 1999 i 2004 va formar part de la RENAMO-Unió Electoral, que va obtenir el 29,7 % dels vots i 90 de 250 escons, i donà suport la candidatura presidencial d'Afonso Dhlakama, qui va obtenir el 31.7% dels vots.

## Referències

* ↑ FUMO en documents de la PIDE portuguesa
* ↑ Joao M. Cabrita. Mozambique: The Tortuous Road to Democracy. Palgrave, 2000, p.168-169, 172.
* ↑ Moçambic a Africa South of the Sahara 2003, p. 719
# Josep Maria Figueras i Bassols

Josep Maria Figueras i Bassols (Barcelona, 18 de desembre de 1928 - 30 de març de 1994) va ser un empresari i polític català.

## Biografia

Llicenciat en Ciències Químiques, el seu inici al món empresarial va estar lligat a la construcció. El 1953, Figueras va muntar, juntament amb el seu amic Josep Ildefons Suñol l'empresa de construcció Fisu, que més tard prendria el nom d'Hàbitat.
En el sector immobiliari, va promoure l'edificació de gran quantitat d'habitatges en la perifèria barcelonina, així com la urbanització dels terrenys alliberats després de la demolició de l'antic camp de futbol del F.C. Barcelona, Les Corts. No obstant això, va anar més enllà de la mera construcció, sent un dels primers empresaris de la construcció d'Espanya que es va preocupar per dotar a algunes de les seves obres d'excel·lència arquitectònica, promovent edificis com el Trade, obra de Josep Antoni Coderch i de Sentmenat (1965), o els habitatges dels Escalas Park, de Josep Lluís Sert.
Dins del món immobiliari barceloní, Figueras va ser reconegut per ser una persona cultivada i amant de l'art. El 1966, va fundar el Centre d'Estudis d'Història Contemporània.
Després de la mort de Franco, Figueras va entrar en la política, promovent el 1976 el partit liberal Acció Democràtica, el qual es va fusionar al setembre d'aquest any amb la Lliga Liberal Catalana formant la Lliga de Catalunya-Partit Liberal Català per presentar-se a les futures eleccions generals espanyoles de 1977. Després del contundent fracàs en aquestes eleccions (només va obtenir 20.103 vots, un 0,66%), Figueras va abandonar la política i el 1979 fou nomenat president de la Cambra de Comerç, Indústria i Navegació de Barcelona, càrrec des del qual va liderar la creació de nombrosos nous projectes empresarials o la consolidació de la Fira de Mostres de Barcelona (Fira de Barcelona). Figueras va romandre al capdavant de la Cambra de comerç fins a 1991. També va ser president del Consell Superior de Cambres de Comerç d'Espanya entre 1979 i 1986, de la Fira de Mostres de Barcelona entre 1979 i 1987 i el primer president de l'Assemblea de Cambres de Comerç de la Mediterrània.

## Obres

* ¿Qué es el capitalismo? (1976);
* Catalunya com a exemple (1977);
* De El capital al capitalismo (1980).

## Enllaços externs

* Habitat rompe la barrera, El País, 7 de gener de 2007.
* «Josep Maria Figueras i Bassols». Gran Enciclopèdia Catalana. Barcelona: Grup Enciclopèdia Catalana.
# Eudald Serra

«Eudald Serra» té aquests significats:
* Eudald Serra i Güell (Barcelona, 1911-2002), escultor
* Eudald Serra i Buixó (Vilassar de Dalt, 1868-1967), escriptor i eclesiàstic
# Cucal negre petit

El cucal negre petit (Centropus bernsteini) és una espècie d'ocell de la família dels cucúlids (Cuculidae) que habita boscos i canyars de l'oest i centre de Nova Guinea.
# Compay Segundo

Máximo Francisco Repilado Muñoz, més conegut com a Compay Segundo, (Siboney, Santiago de Cuba, 18 de novembre de 1907 - L'Havana, 14 de juliol de 2003) fou un músic i compositor cubà d'àmplia trajectòria mundial.
Va arribar a ser un popular compositor i intèrpret, molt conegut entre els amants de la música cubana. Va començar tocant la guitarra, el clarinet i el canoa. Va ser l'inventor de l'armónico, un instrument de set cordes, híbrid de la guitarra clàssica i el tres cubà. També va tocar la tumbadora.
Va començar la seua carrera musical molt jove quan va compondre les seues primeres cançons i tocava en grups de Santiago amb el seu conegut harmònic. Però la seua fama internacional li va arribar en 1997 amb la seua participació en el disc Buena Vista Social Club, el qual va guanyar diversos premis Grammy. Compay Segundo va aparéixer també en la pel·lícula del mateix nom realitzada posteriorment per Wim Wenders.
En els últims anys va actuar davant de milions d'espectadors i va gravar nou discos. No va poder complir el seu somni d'arribar a l'edat de 116 anys, la qual va morir la seva àvia. Va morir en L'Havana a causa d'una insuficiència renal amb 95 anys.
La cançó més important de Compay Segundo és "Chan Chan".

## Discografia

* 1942-1955
** "Sentimiento Guajiro"
** "Cantando en el Llano"
** "Compay Segundo y Compay Primo"
** "Mi Son Oriental"
** "Los Reyes del Son"
** "Los Compadres"
* 1956-1995
** "Balcón de Santiago"
** "Balcón de Santiago - Reedición"
** "Saludo, Compay"
* 1996-2002
** "Cien Años de Son"
** "Son del Monte"
** "Buena Vista Social Club"
** "Antologia" (1997)
** "Lo Mejor de la Vida"
** "Calle Salud" 1999
** "Yo Soy del Norte"
** "Antologia" (2001)
** "Las Flores de la Vida"
** "Duets" (2002)

## Enllaços

* Malabana, (pel·lícula del 2001)

## Referències

* ↑ Llewellyn, Howell «Cuba's music ambassador dies at 95» (en anglès). Billboard, 26-07-2003, p.24 [Consulta: 24 gener 2013].

## Enllaços externs

* Compay Segundo - Chan Chan Video
# Dalàtids

Els dalàtids (Dalatiidae) són una família d'elasmobranquis selacimorfs de l'ordre Squaliformes distribuïts per tots els oceans, tant en regions litorals com en alta mar.

## Gèneres i espècies

* Dalatias Rafinesque, 1810
** Dalatias licha (Bonnaterre, 1788)
* Euprotomicroides Hulley i M. J. Penrith, 1966
** Euprotomicroides zantedeschia Hulley i M. J. Penrith, 1966
* Euprotomicrus T. N. Gill, 1865
** Euprotomicrus bispinatus (Quoy i Gaimard, 1824)
* Heteroscymnoides Fowler, 1934
** Heteroscymnoides marleyi Fowler, 1934
* Isistius T. N. Gill, 1865
** Isistius brasiliensis (Quoy i Gaimard, 1824)
** Isistius labialis Q. W. Meng, Zhu i S. Li, 1985
** Isistius plutodus Garrick i S. Springer, 1964
* Mollisquama Dolganov, 1984
** Mollisquama parini Dolganov, 1984
* Squaliolus H. M. Smith i Radcliffe, 1912
** Squaliolus aliae Teng, 1959
** Squaliolus laticaudus H. M. Smith i Radcliffe, 1912

## Referències

* ↑ «Dalatiidae - Sleeper sharks». Arxivat de l'original el 2022-01-21. [Consulta: 8 gener 2020].
# Frimatic-De Gribaldy

L'equip Frimatic-De Gribaldy, conegut posteriorment com a Hoover-De Gribaldy, va ser un equip ciclista francès que competí professionalment entre el 1968 i 1971. Estava dirigit per l'exciclista Jean de Gribaldy.

## Principals resultats

* Quatre dies de Dunkerque: Jean Jourden (1968)
* Ruban Granitier Breton: Guy Ignolin (1968)
* Trofeu dels Escaladors: Jean Jourden (1968)
* GP Ouest France-Plouay: Jean Jourden (1968, 1969)
* Trofeu Baracchi:Herman Van Springel i Joaquim Agostinho (1969)
* Gran Premi de Mònaco: Jacques Cadiou (1969)
* Gran Premi de Denain: Joseph Mathy (1969)
* Tour de l'Alt Var: René Grelin (1970)
* Volta a Portugal: Joaquim Agostinho (1970, 1971)

### A les grans voltes

* Volta a Espanya
** 0 participacions:
* Tour de França
** 3 participacions (1969, 1970, 1971)
** 4 victòries d'etapa:
*** 3 el 1969: Joaquim Agostinho (2), Pierre Matignon
*** 1 el 1970: Mogens Frey
** 0 victòries final:
** 0 classificacions secundàries:
* Giro d'Itàlia
** 0 participacions

## Enllaços externs

* Plantilles i Resultats a firstcycling.com
* Plantilles a memoire-du-cyclisme.eu
* Plantilles i Resultats a cyclebase.nl
# Cultura Przeworsk

La cultura Przeworsk és una cultura arqueològica de l'edat de ferro que data del segle iii aC fins al segle V, i que va existir al centre i sud de Polònia, des de l'alt Oder a la conca del Vístula, i s'estengué després cap a l'est d'Eslovàquia i Subcarpacia entre l'Oder i les seccions mitjana i superior del Vístula, i cap al sud per la secció mitjana del Danubi en les capçaleres del Dnièster i Tisza. Hui s'associa aquesta cultura amb els grups baltoeslaus.
Pren el nom d'un cementeri proper a la ciutat de Przeworsk, al Voivodat de Subcarpàcia, on es van trobar els primers artefactes adscrits a aquesta cultura.

## Referències

* ↑ «The Germanic peoples». A: Cameron, Averil; Garnsey, Peter. The Cambridge Ancient History, Volumen 13 (en anglès). Cambridge University Press, 1998, p. 889. ISBN 978-0-52130-200-5.
* ↑ Vegeu-ne Viquipèdia en anglés. Tanmateix, alguna publicació associa aquesta cultura amb la tribu germànica dels vàndals: https://www.nationalgeographic.com.es/historia/actualidad/descubierto-accidentalmente-cementerio-germanico-polonia_13629/8.

## Bibliografia

* Mallory, James P.; Adams, Douglas Q.. Encyclopedia of Indo-European Culture. Taylor & Francis, 1997. ISBN 1-884964-98-2.
* Todd, Malcolm. The Early Germans. Blackwell Publishing. ISBN 0 -631-19904-7.
* Heather, Peter. The Fall of the Roman Empire: A New History of Rome and the Barbarians. Oxford University Press, 2006. ISBN 0-19-515954-3.
* Cunliffe, Barry; Todd, Malcolm. The Oxford Illustrated History of Prehistoric Europe. Oxford, 2001. ISBN 0192854410.
# Compatibilisme

El compatibilisme és la teoria filosòfica que sosté el lliure albir coexisteix amb un determinisme de les accions. Això es pot explicar des de diversos vessants. El primer argumenta que els actes humans estan predestinats, sigui pel destí com per les lleis de la natura, però que quan no hi ha coacció externa, la persona se sent lliure. Un altre vessant, d'arrel a l'estoïcisme, sosté que les accions no són lliures però que cada persona pot escollir com acceptar i viure aquest fet (línia que cobraria de nou força amb la logoteràpia).
El compatibilisme uneix els conceptes de llibertat i necessitat en un pla teòric i sosté que els factors que limiten les possibilitats d'acció i que la fan necessària són alhora els que la caracteritzen i possibiliten.
Aquest concepte és una exigència per mantenir el concepte de l'omnisciència de Déu: la divinitat creadora ja sap com actuarà l'home en cada cas, i això vol dir que les seves accions estan en certa manera escrita (si depenguessin de l'atzar o de l'elecció del moment, Déu no podria conèixer el seu resultat, que seria incert) però l'acte mateix de dur-les a terme depèn de la persona, que té més marge que els altres éssers vius, marcats per l'instint.

## Referències

* ↑ Coates, D. Justin; McKenna, Michael. «Compatibilism», 25-02-2015.
# Cotíties

Les Cotíties o Cotites (en grec antic: Κοτύττια, Kόττυτες) eren un festival que celebrava la tribu dels edonis de Tràcia en honor de la deessa Cotito. Les Cotíties eren cèlebres entre els antics per les disbauxes que s'hi organitzaven i pel comportament obscè dels participants, car segurament Cotito era una deessa de la sexualitat.
Se celebrava a la nit i, segons Estrabó, tenia similituds amb els festivals dels cabirs i de la divinitat frígia Cíbele. La seva celebració la van adoptar després diversos estats grecs, principalment els que, per relacions comercials, estaven obligats a mantenir bones relacions amb els tracis. Entre els que ho van adoptar, la Suda i Estrabó esmenten Corint, i, probablement, també ho van adoptar a Atenes, que Estrabó considera una ciutat tan hospitalària amb els déus estrangers com amb els estrangers en general. A Sicília es feia un festival similar, segons Plutarc, on es portaven branques d'arbre d'on hi penjaven pastissos i fruita, i tothom podia prendre'n si així ho volia. No hi ha notícies que aquesta festa fos tan llicenciosa com la que se celebrava a Tràcia o a Atenes.

## Referències

* ↑ Smith, William (ed.). «Cotyttia». [Consulta: 22-XI-2020].
# Heinrich Leopold Rubens

Heinrich Leopold Rubens (30 març 1865, Wiesbaden, Hessen, Confederació Germànica - 17 juliol 1922, Berlín, República de Weimar) fou un destacat físic alemany.

## Vida

Rubens inicià els seus estudis superiors a la Universitat Tècnica de Darmstadt estudiant enginyeria elèctrica i a la Universitat Tècnica de Berlín, per després estudiar física a la Universitat d'Estrasburg i a la Universitat de Berlín, on hi obtingué el doctorat sota la direcció d'August Kundt el 1889 amb la tesi Die selective Reflexion der Metalle ("La reflexió selectiva dels metalls"). Hi quedà com a Privatdozent dins el 1896, any en què fou nomenat professor de física i química a la Universitat Tècnica de Berlín. El 1900 passà a la universitat de Berlín succeint Paul Drude. Rebé la Medalla Rumford de la Royal Society el 1910 i un doctorat honorari de la Universitat de Cambridge. Fou membre de les acadèmies de ciències de Berlín i Göttingen.

## Obra

Rubens es dedicà a la recerca en el camp de les ones electromagnètiques, especialment en la zona de l'infraroig. Les seves mesures foren decisives perquè Max Planck pogués formular la seva llei de radiació del cos negre.

## Referències

* 1 2 3 Mehra, J. The Golden Age of Theoretical Physics: (Boxed Set of 2 Volumes). World Scientific, 2001, p. 35. ISBN 9789814492850.
# Hércules Florence

Hèrcules Florence (Niça, 1804 — Campinas, 1879) va ser un inventor i fotògraf francès, establert des de jove al Brasil. És considerat un dels pares de la fotografia, al costat de Niépce, Daguerre, William Fox Talbot i Hippolythe Bayard, per inventar l'any 1833 un procediment fotogràfic al que va anomenar fotografia per primera vegada en la història.
Acuitat per problemes econòmics, motivat principalment per l'elevat nombre de fills que tenia, va pensar en l'aplicació de la càmera obscura a la reproducció de documents com ara textos, diplomes, etiquetes, etc., amb la finalitat d'obtenir diners ràpidament. El seu procediment suposava la captació d'imatges amb la càmera obscura i la utilització del paper com suport, adequadament sensibilitzat mitjançant nitrat d'argent. Igualment va emprar les plaques de cristall amb una emulsió ideada per ell mateix. Els seus descobriments, no obstant això, no van tenir cap continuació per part d'altres investigadors, i van ser rescatats de l'oblit l'any 1976 gràcies a la labor investigadora de Boris Kossoy.

## Referències

* 1 2 Ferreira, Dirceu Franco «Narrando viagens e invenções. Hercule Florence: amigo das artes na periferia do capitalismo». Anais do Museu Paulista: História e Cultura Material [Sao Pablo], Vol.22, Núm. 2, 2014. DOI: 10.1590/S0101-47142014000200006. ISSN: 0101-4714 [Consulta: 29 setembre 2016].
# Fundulus parvipinnis

Fundulus parvipinnis és una espècie de peix de la família dels fundúlids i de l'ordre dels ciprinodontiformes.

## Morfologia

Els mascles poden assolir els 10,8 cm de longitud total.

## Distribució geogràfica

Es troba a Nord-amèrica: Estats Units i Mèxic.

## Referències

* 1 2 «Fundulus parvipinnis» (en anglès). FishBase. Froese, Rainer; Pauly, Daniel (editors).
# Kenji Honnami

Kenji Honnami (Prefectura d'Osaka, Japó, 23 de juny de 1964) és un futbolista japonès que disputà tres partits amb la selecció japonesa.

## Enllaços externs

* National Football Teams
* Japan National Football Team Database
# Evian

Evian és una marca d'aigua mineral natural originària de França. L'aigua Evian és obtinguda dels Alps francesos a una altura de 2.200 msnm. A nivell mundial, l'aigua Evian és reconeguda com un luxe, ja que és la més cara de totes. Moltes celebritats de Hollywood, models, artistes, polítics i persones de la classe alta la consumeixen.
L'aigua de la Font Évian-els-Bains és de Tipus: pH 7,17, Calci (Ca) 78, Clorurs (Cl−) 2.4, Bicarbonats (HCO3) 357,Magnesi (Mg) 24, Nitrats (NO3) 3.9, Potassi (K) 0.75, Sodi (Na) 5.7,Sulfats (SOTA) 9
# Cultura Qaruniana

La cultura qaruniana o cultura Faium B és una cultura epipaleolítica del període predinàstic d'Egipte. Es va desenvolupar a el Faium entre el 8100-7100 aC en diversos llocs al voltant de la zona. Els seus assentaments eren petits, possiblement estacionals i de curta durada; al llarg del procés de transició econòmica, els assentaments augmentaren en grandària i nombre. La indústria de la pedra és microlítica i està composta per ganivets i raspadors. Les puntes de fletxa que més tard s'utilitzarien en la cultura Faium A indiquen una possible relació entre ambdues cultures. La ceràmica es troba absent. La subsistència es basava en la caça (búfals, bovins, gaseles, hipopòtams, ocells, tortugues de mar), pesca (clarias, tilapia) i la recol·lecció de plantes.

## Notes

* 1 2 3 «Faiyum Epipalaeolithic» (en anglès), 14-03-2012. Arxivat de l'original el 17 de febrer 2011. [Consulta: 20 octubre 2013].
* ↑ «Fayum, Qarunian (Fayum B) (about 6000-5000 BC?)» (en anglès). [Consulta: 20 octubre 2013].

## Bibliografia

* Gertrude Caton-Thompson, Elinor Gardner: The Desert Fayum. Royal Anthropological Institute, Londres, 1934.
* Stan Hendrickx, Pierre Vermeersch: Prehistory. From the Palaeolothic to the Badarian Culture. a: Ian Shaw (ed.): The Oxford History of Ancient Egypt. Oxford University Press, Oxford u. a. 2000, ISBN 0-19-280293-3, pàg. 17–43.

## Enllaços externs

* Més informació i fotos del Qarunià en el lloc web de l'Universtity College London (anglès), consultat el 8 de febrer de 2011.
# Danilo Montero

Danilo Montero (San José, 21 de juliol de 1937 - 22 de juny de 2024) fou un futbolista costa-riqueny de la dècada de 1950.
Pel que fa a clubs, destacà a Club Sport Herediano, Audax Italiano i breument al Sevilla Fútbol Club.
Amb Herediano fou campió l'any 1955 i 1961. Fou 16 cops internacional amb la selecció de Costa Rica.

## Referències

* ↑ «Perfil a salfadeco.or.cr». Arxivat de l'original el 2016-07-29. [Consulta: 16 maig 2019].
* ↑ «Buzón de Rodrigo a nacion.com». Arxivat de l'original el 2019-05-16. [Consulta: 16 maig 2019].
* ↑ «Copia archivada». Arxivat de l'original el 25 d'octubre de 2014. [Consulta: 30 gener 2013].
* ↑ «Copia archivada». Arxivat de l'original el 25 d'octubre de 2014. [Consulta: 12 febrer 2012].